cyanic-selkie/wikianc huggingface dataset:
Pickering kjernekraftverk
Anlegget har i alt 8 blokker/generatorer i drift. Hver blokk har en konsesjonsperiode på 40 år.
Gøril Fuhr
Gøril Fuhr er utdannet ved Oslo Tegne og Maleskole (1997– 98) og Einar Granum Kunstfagskole (1998–99). Hun har også vært sommerelev hos Odd Nerdrum (2001) og arbeidet på atelier hos Thomas Knarvik. Hun har deltatt på kollektivutstillinger siden 2001, og sin første separatutstilling holdt hun på Galleri Semmingsen i Oslo i 2004.
Marius Røhne
Utdannelse og yrkesliv frem til 1916
Røhne etablerte landets første hagearkitektfirma i Kristiania i 1913. En stor oppgave var grøntanleggene ved Jubileumsutstillingen på Frogner i 1914 (dagens Frognerparken), som han sto for sammen med anleggsgartner I.O. Nickelsen. Anlegget vakte oppsikt, og var det første i landet i den formale hagestilen fra denne perioden, som langt på vei fortrengte landskapsstilen. Omkring 1916–1917 ledet han restaureringen av hagen ved Rød herregård ved Halden, og dette er den første kjente profesjonelle restaurering av hager i Norge. Andre oppdrag var Rodeløkkens kolonihager, Forus forsøksstasjon på Jæren, Bragernes skolehave.
Bygartner i Oslo 1916-1948
Marius Røhne ble i 1916, i en alder av 33 år, ansatt som den første bygartner og leder for det nyopprettede Parkvesenet i Oslo, en stilling han hadde til 1948. Han arbeidet langsiktig og effektivt og ble en kjent person i byen, blant annet gjennom aktiv bruk av pressen som skribent og intervjuobjekt. I perioden han var bygartner økte antallet anlegg Parkvesenet driftet fra 47 til 138, og arealet i de offentlige parkene i Oslo fra 418 til 1200 mål.
Husker du? (TV-serie)
Husker du? er et musikalsk TV-program for eldre som opprinnelig ble sendt på NRK Fjernsynet fra 1971 til 1985. Det ble i alt laget 130 programmer, alle med Odd Grythe som programleder.
Flytoget
Ruter
FLY1 kjøres én gang i timen, mens FLY1x kjøres to ganger, som gjør at FLY1/FLY1x til sammen kjøres hvert 20. minutt. FLY2 kjøres også hvert 20. minutt (tre ganger i timen). Dette gjør at Oslo Lufthavn og Oslo S betjenes hvert 10. minutt. Drammen, Asker, Sandvika og Lillestrøm betjenes hvert 20. minutt. Stabekk betjenes hvert 20./40. minutt, mens Lysaker, Skøyen og Nationaltheatret betjenes hvert 10. minutt med unntak av et opphold på 20 minutter hver time.
Gentilly kjernekraftverk
Gentilly kjernekraftverk var et kjernekraftverk som produserte elektrisk kraft i provinsen Quebec i Canada. Det ble bygget i perioden fra 1966 til 1983. Installert maksimal effekt var 888 MW.
Handelsstedsarkivene i Salten og Lofoten 1801–1970
I nominasjonen heter det at «De nominerte arkivene har tilknytning til lofotfisket og fiskehandelen etter at lokale, privilegerte handelsmenn kilte seg inn som mellomledd i handelen mellom nordlandske fiskerbønder og kjøpmenn hovedsakelig i Bergen fra slutten av 1700‐tallet. Materialet omhandler en viktig epoke i en nesten tusenårig norsk handels‐ og eksporthistorie.» I kulturrådets omtale heter det at «Arkiva har tilknyting til fiskehandelen og er representativt for kystkulturen og handelsstadane som drivkraft i utviklinga av ein landsdel som produserte landets viktigaste eksportvare i mange hundreår.»
Tykktarm
Tykktarmen (latin colon) inngår i fordøyelsessystemet og er den delen av tarmkanalen som går mellom tynntarmen og endetarmen.
Hos mennesker er tykktarmen ca. 1,0–1,5 m lang og hesteskoformet. Tykktarmen består av de fire delene colon ascendens (første del, den oppadstigende tykktarmen), colon transversum (andre del, den tverrgående tykktarmen), colon descendens (tredje del, den nedadgående tykktarmen) og colon sigmoideum (siste del, den S-formede tykktarmen).
Alstahaug
Administrativ historie
1. januar 1965 ble Tjøtta (1 477 innbyggere) og Sandnessjøen (3 856 innbyggere) slått sammen med Alstahaug (970 innbyggere før sammenslåingen) til nye Alstahaug kommune. Unntatt fra denne sammenslåingen var Skogsholmen skolekrets (196 innbyggere) i Tjøtta, som ble overført til Vega, og Husvær og Brasøy/Prestøy skolekretser i Alstahaug (461 innbyggere), som ble overført til Herøy. 1. januar 1971 ble øygruppa Skålvær (32 innbyggere) i Skogsholmen krets overført fra Vega til Alstahaug. 1. januar 1995 ble grunnkretsen Vestvågan/Sørnes og to matrikkelgårder i grunnkretsene Halsfjord og Bærøyvågen (til sammen 70 innbyggere) overført fra Alstahaug til Vefsn kommune.
Severdigheter
Tjøtta internasjonale krigskirkegård og Tjøtta sovjetiske krigsgravplass ligger vakkert til langs kystriksveien på nordsiden av Tjøtta. Den er gravplass og minnesmerke for over ca. 8000 sovjetiske  krigsfanger som mistet livet i tyske fangeleirer i Nord-Norge under andre verdenskrig. 27. november 1944 ble fangeskipet MS «Rigel» senket av engelske fly ved Rosøya, og en av verdens største krigskatastrofer var et faktum. Krigskirkegården er også gravplass og minnesmerke over de 2570 som omkom. Gravlunden ble innviet i 1970.
Næringsliv
Et utvalg bedrifter Bioforsk Nord Tjøtta er knyttet til ulike områder innenfor landbruks- og miljørelatert FoU (forskning og utviklingsarbeid). Avdelingen på Tjøtta har fått et særlig ansvar for fagseksjonen "Miljø og utmark" som blant annet arbeider med forebyggende tiltak mot rovdyrskader. Forskerne ved avdelingen har også oppgaver knyttet til naturbasert reiseliv, matkvalitet, kulturlandskap og økologisk landbruk. Konsekvensvurderinger knyttet til både verneområder og utbyggingsområder er også viktige abeidsoppgaver. Distriktssenteret (Kompetansesenter for distriktsutvikling) arbeider hovedsakelig med å innhente, systematisere og formidle kunnskap og erfaringer om lokale utviklingstiltak. De støtter og rettleder lokale initiativ og aktører i kommunene. Samtidig er de også med på å styrke og bygge opp under kompetansen til fylkeskommunene og andre aktører som er støttespillere for lokal samfunnsutvikling. Senteret har også en rolle som kompetanseorgan, rådgiver og bidragsyter overfor nasjonale, regionale og lokale styresmakter. Bedriften ble etablert i 2008 for å bistå med forsyningsbasetjenester tilknyttet Skarvfeltet utenfor Helgelandskysten. Er en oljeforsyningsbase som støtter oljefeltene utenfor Helgelandskysten, hvor Nornefeltet til Statoil er det største av dem. Slipen har vært i kystens tjeneste siden den ble etablert i 1909. Verkstedet har utviklet seg til å bli et av landets mest moderne, preget av rasjonell drift og kjent for sin høye kvalitet. Bedriften er et moderne norsk verft med evne til å betjene redere i alle land. Er et regionalt eier- og forretningsnettverk med formål å koble enkeltmennesker, bedrifter og organisasjoner i faglige og forretningsmessige allianser. Sentrum Næringshage AS er vertskap for mer enn 70 bedrifter og organisasjoner. Helgeland Vekst As ble stiftet i 1997, og er et privat eid investeringsselskap. Selskapet investerer primært i selskap som har eksistert en tid, og som har betydelig vekst- og utviklingspotensial. Investeringsselskapet stiller kapital, kompetanse og nettverk (kompetent kapital) til rådighet i engasjementsbedriftene, og investeringene har normalt et tidsperspektiv på mellom 2-7 år.
Dogepalasset
Historie
Den første dogen som er historisk bekreftet ble innsatt i 726, og byggingen av palasset ble påbegynt allerede på 800-tallet under dogene Angelo og Giustiniano Participazio, da i bysantinsk stil ovenpå eksisterende romerske murer. Men det ble gjentatte ganger ødelagt av brann.
Madeleine McCann-saken
Madeleine McCann-saken, eller bare Madeleine-saken, er navnet på en forsvinningssak som oppstod da den tre år gamle, britiske jenta Madeleine McCann (født 12. mai 2003) torsdag 3. mai 2007 forsvant fra feriekomplekset Oceans Club i Praia da Luz i Algarve-regionen i sørlige Portugal, mens foreldrene, Kate og Gerry McCann spiste middag på en restaurant 50 meter unna.
Elidor
Handling i romanen
Barna tar med seg skattene hjem til sin verden. Der gjemmer de dem og ganske snart begynner de å glemme det som har skjedd. Alle, unntatt Roland, tror etter et års tid at Elidor bare var innbildning. Imidlertid skjer det snart ting som gjør det klart for dem at selv om de anser seg som ferdige med Elidor, så er ikke Elidor ferdige med dem.
Sprint-NM på skøyter 1974
Sprint-NM på skøyter 1974 ble avholdt 12. og 13. januar 1974 på Øya stadion i Trondheim. Teknisk arrangør var Trondheim-Alliansen som her besto av klubbene Trondhjems SK, Spk Falken, Strindheim IL og Leinstrand IL.
Joseph Mac Rory
Kardinal
I 1933 var han pavens legat ved grunnsteinsnedleggelsen for Liverpool Metropolitan Cathedral. Kardinal MacRory foreslo for Eoin O’Duffy å opprette en irsk brigade til støtte for kuppmakerne under general Francisco Franco i den spanske borgerkrig.
Episkopalgenealogi
Hans episkopalgenealogi er:
Danmark
Etymologi
«Mark» ble i gammelhøytysk og i gammelengelsk brukt i betydningen «grenseland». Ordet Danmark betydde altså «flatlandsbeboernes grenseland» og var avgrenset til dagens Slesvig, altså danenes grenseland til tyskerne i sør. I frankiske riksårbøker (Annales Regni Francorum) fortelles det at frankiske utsendinger i år 825 møtte danenes konger «i deres mark» (in marca eorum). Det fortelles også at danene kom «til marken» (ad marcam) for å angripe sakserne ved elven Eider i den nåværende tyske delstaten Schleswig-Holstein i år 828.
Naturgeografi
Danmark er det minste og sørligste av de nordiske landene (men tettest befolket med 129 innbyggere pr. kvadratkilometer), like nord for sitt eneste naboland, Tyskland, sørvest for Sverige og sør for Norge. Danmark regnes som et skandinavisk land, selv om det ikke hører til Den skandinaviske halvøy. Vest for Danmark ligger Nordsjøen, mens Østersjøen ligger i sørøst. Mellom Danmark og Sverige ligger Øresund og Kattegat, mens Skagerrak skiller Danmark fra Norge.
Amerikas konfødererte stater
Politikk
Slaveri ble eksplisitt gitt grunnlovsbeskyttelse. Internasjonal slavehandel ble imidlertid forbudt.
Danmark
Folkegrupper
91,6& % av befolkningen er av dansk opprinnelse, mens 452 095 personer er innvandrere og deres etterkommere. Innvandrerne (inklusive etterkommere) kommer først og fremst fra øvrige nordiske land (41 306), Storbritannia (12 000), Tyskland (25 444), Polen (13 509), Bosnia-Hercegovina (20 875), øvrige land i det tidligere Jugoslavia (23 968), Tyrkia (54 859), Somalia (16 948), Irak (26 351), Iran (14 289), Libanon (22 232), Afghanistan (10 876) og Pakistan (19 301).
Språk
Danske skoleelever introduseres for første fremmedspråk (engelsk) fra 4. klasse. På syvende trinn starter andre fremmedspråk som valgfag med et timetall på alt 11 uketimer over tre år. Andre fremmedspråk er obligatorisk for opptak til danske gymnas og har fortsettende løp der.
Danmark i middelalderen
Den danske historien innledes på 700-tallet da de første skriftlige kildene begynner å omtale forholdene i landet. Slik sett er vikingtiden en overgangsfase mellom forhistorien og den danske middelalderen som ble en periode, hvor kontakten med det øvrige Europa fikk stadig større betydning. Tre forhold veide tungt; kongenes forsøk på å øke sin makt innenriks, deres forsøk på å utvide maktområdet utenriks og striden med Hansaforbundet. Maktkampen innenriks sto først mellom stormennene på den ene siden og kongemakten på den andre. Senere ble det til en strid mellom kirken og kongemakten. Utenriks forsøkte man å skape og fastholde et Østersjørike, noe som kulminerte i Kalmarunionen av 1397. Samarbeidet med Hansaforbundet var en handelsmessig nødvendighet, men også et konstant økonomisk problem. Dette byforbundet fikk stor innflytelse på Danmarks forhold og var i perioder den reelle makten i landet.
Administrativ inndeling
Hver region styres av et 41 medlemmer stort regionsråd, hvis politiske leder har tittelen regionsrådsformand. Den klart viktigste oppgaven til regionene er å organisere helse- og sosialvesenet. Regionene driver ikke inn skatt på egen hånd, men er finansiert via staten og kommunene.
Forsvars- og utenrikspolitikk
Det danske forsvarsbudsjettet for 2010 hadde en total ramme på ca. 23 milliarder danske kroner, og forsvarsutgiftene utgjør dermed 1,06 prosent av BNP. Det danske forsvaret består av de fire våpengrenene Hæren, Hjemmeværnet, Søværnet og Flyvevåbnet. Danmark har verneplikt for menn, men langt fra alle må avtjene den – hvem som må inn avgjøres via loddtrekning på sesjon. Kvinner (og de menn som «vant» loddtrekningen) kan velge å avtjene frivillig militærtjeneste. Årlig avtjener omtrent 6,500 unge danske kvinner og menn militærtjeneste. Tjenestetiden er på fire måneder.
Næringsliv
Dansk krone (valutakode: DKK, deles igjen inn i 100 øre) har vært Danmarks valuta siden 1874. Gjennom Den europeiske vekslingsmekanismen er den danske krona tett knyttet mot euroen, og vekslingskursen ligger alltid på omtrent 7,45 kroner pr. euro. Dette oppnår man ved å legge pengepolitikken svært tett opp imot Den europeiske sentralbankens politikk. Danmark møter kravene som skal til å ta del i eurosamarbeidet, men i en folkeavstemning i september 2000 valgte folket med knapp margin å beholde krona.
Naturressurser
I det danske jordbruket dominerer kornartene hvete og bygg. Det årlige utbyttet av disse har ligget på omtrent 9 millioner tonn siden 1990-tallet. Blant rotfruktene har imidlertid den årlige høsten gått ned fra ca. 12 millioner tonn i 1990 til 4 millioner tonn i 2008. Av fisk – hovedsakelig tobis, brisling, sild, blåskjell, kolmule og torsk – fanget danske fiskere i 2008 knappe 700,000 tonn; overfiske og dertil lavere kvoter har gjort at totalfangsten har blitt mer enn halvert siden år 2000. I skogbruksnæringen i Danmark ble det i 2008 avvirket ca. 2,37 millioner m³. Ca. 80 % av dette var barskog.
Bankvesen
De første danske bankene oppstod på 1700-tallet, men det var først på midten av 1800-tallet det ble fart i det private bankvesenet. På denne tiden oppstod Privatbanken, Den Danske Landmandsbank og Kjøbenhavns Handelsbank; tre forretningsbanker som kom til å dominere dansk bankvesen frem til 1990. På siden av forretningsbankene oppstod det også en mengde spare- og andelskasser. Disse rettet seg mot private husholdninger, håndverkere og landbrukssektoren, og hadde opprinnelig en langt mer moderat og konservativ profil enn de store bankene. I løpet av 1960-tallet minsket forskjellen på banker og sparekasser, og fra 1975 forsvant de juridiske begrensningene på sparekassenes virksomhet.
Helse
Alle som bor i Danmark har rett til offentlig finansierte helsetjenester. Dette spenner fra gratis behandling hos allmennleger til tilskudd til ting som medisiner, tannlegehjelp og fysioterapi. Danmark har også en offentlig reisesykeforsikring. Danmark har fritt sykehusvalg, og pasientene kan også på visse vilkår få dekket behandling på private eller utenlandske sykehus. De danske regionene har ansvaret for sykehusdriften og for praktiserende leger, psykologer, kiropraktorer o.l., mens kommunene har ansvaret for hjemmesykepleie, behandling av rusmisbrukere, holdningsskapende tiltak og enkelte administrative oppgaver.
Likestilling og familiespørsmål
Dansk Kvindesamfund ble grunnlagt i 1871 av Mathilde Bajer og Venstre-mannen og den senere nobelprisvinneren Fredrik Bajer. Foreningen arbeidet for å gi kvinner rett til utdanning og lønnet arbeid. Fra 1883 kom kvinners politiske rettigheter i fokus, og i 1906 ble dens hovedmål å arbeide for kvinners kommunale og statspolitiske valgrett og valgbarhet. Også andre foreninger som arbeidet for kvinnelig stemmerett oppstod omkring 1900, hvorav den største var Landsforbundet for Kvinders Valgret. Danske Kvinders Nationalråd (i dag Kvinderådet) ble grunnlagt i 1899. Også den internasjonale kvinnestemmerettsalliansen var representert i Danmark.
I lokaldemokratiet har den kvinnelige representasjonen i folkevalgte organer vært jevnt økende siden 1970. I 1970 utgjorde kvinner mindre enn 6 % av politikerne i danske kommunestyrer. Under kommunevalget i 2009 var den 32 %. Den kvinnelige andelen folkevalgte politikere på regionalt nivå har likeledes økt i samme periode, fra under 9 % i 1970 til mer enn 33 % i 2005.
Sivile organisasjoner
På grunn av et manglende sentralt register over frivillige organisasjoner er det noe usikkerhet omkring antallet slike organisasjoner i Danmark. I en omfattende registrering av sivile organisasjoner i Fyns amt i 2004 ble det imidlertid registrert 5764 lokale og regionale foreninger, 600 selveide institusjoner og 582 allmennyttige fond, og om disse tallene er representative for Danmark som helhet har landet ca. 65,500 foreninger, 6800 selveide institusjoner og 6600 allmennyttige fond. I tillegg kommer knapt 3000 landsorganisasjoner.
Musikk, dans og drama
Landets største og mest prestisjefylte teaterscene er Det Kongelige Teater (grunnlagt 1748). Det holder til på Kongens Nytorv i København og organiserer både drama og andre former for scenekunst og musikk. Andre kjente teaterscener i Danmark omfatter blant annet Det ny Teater, Aarhus Teater og Aalborg Teater.
Film
Store nålevende filmpersonligheter i Danmark innbefatter: Mads Mikkelsen, Iben Hjejle, Connie Nielsen, Jesper Christensen, Brigitte Nielsen, Sven-Ole Thorsen og Viggo Mortensen. Av nålevende instruktører kan nevnes: Lars von Trier, Bille August, Thomas Vinterberg, Lone Scherfig, Susanne Bier og Ole Bornedal.
Billedkunst
De eldste funn i Danmark av dyrefigurer risset i horn og ben fra eldre steinalder viser at menneskene hadde kunnskaper og skaperevne til å lage både bilder og skulpturer. Mye senere vokste Nydamstilen frem. Den er kjennetegnet ved spiralornamentikk og en særegen form for dyrefigurer. Påvirkningen fra det sentrale Europa viste seg tidlig med tyske og nederlandske malere som kom til landet under Christian IV og Frederik III. Kunstnerne arbeidet i hovedsak med portretter, men også med andre uttrykksformer. Da Kunstakademiet i København ble opprettet i 1754 ble franskmannen Nicolas-Henri Jardin utnevnt som professor sammen med J.F.J. Saly og med dette gjorde klassisismen sitt inntog i landet. C.W. Eckersberg sto som den mest markante av de danske malerne i perioden og fikk stor innflytelse på sin samtid og sine mange elever. På samme tid vant Bertel Thorvaldsen berømmelse med sine skulpturer. I begynnelsen av 1900-tallet var andre kunstnere med på å sette preg på kunsten, blant annet Anne Marie Carl Nielsen med sine dyreskulpturer, Anders Bundgaard med Gefionspringvannet og Edvard Eriksen med Den lille havfrue. Av andre kunstnere i dette århundret kan nevnes Jens Ferdinand Willumsen og Joakim Skovgaard.
Bindal
Kretsen Lande-Tosbotn ble overført fra Bindal til Brønnøy den 1. januar 1964.
Gullfunn
Bindal Gruver AS, som var heleid av svenske Gexco AB, gjennomførte prøveboringer i Bogdalen i 2005–2006. Det ble anslått å være 15 tonn gull i fjellet. Et gjennomsnitt på 3–5 g gull per tonn stein regnes som tilstrekkelig for regulær drift.
Næringsliv
Per 2015 var flere bedrifter i gang med ny drift på tomta etter Bindalsbruket; denne utbyggingen fikk samlenavnet Bindalsbruket Næringspark. Det første firmaet som startet opp på Bindalsbruket i 2015 var NorseAqua.
Annet
Åbjøravassdraget som renner gjennom Åbygda har vært en av Nordlands beste sjøørret- og lakseelver. Kraftutbyggingen i vassdraget har imidlertid ødelagt reproduksjonen i elva på grunn av liten vannføring og høy vanntemperatur. Dette har blant anet medført at fiskesykdommen PKD har rammet elva. PKD dreper yngel når vanntemperaturen blir for høy. Situasjonen har medført en sterk nedgang i antall fiskere som oppsøker elva, og har dermed også gått ut over inntektsgrunnlaget for grunneiere og handelsstand. Det arbeides (per 2015) for å få kraftutbyggeren til å øke vannføringen og dermed senke vanntemperatuen.
Braathens Helikopter
Drift
Braathens Helikopter var heleid av Ludvig G. Braathens Rederi og var søsterselskap med Braathens SAFE.
Bryting under Sommer-OL 2008 – Fri stil menn 60 kg
Herrenes 60 kg fri stil i bryting under Sommer-OL 2008 i Beijing fant sted den 19. august 2008 på China Agricultural University Gymnasium.
Tibetansk terrier
Bakgrunn
Den først hunden kom til Norge i 1975, en tispe importert hit av Trond Tuv. Den ble norsk utstillingschampion i 1978, og samme år fikk den et valpekull. Disse ble det ikke avlet videre på. Imidlertid importerte Aslaug Carlsen ei ny tispe (Kaundas Feng-Mo) hit i 1977, og litt senere både ei tispe (Ting-e-lings Felicia) og en hannhund (Don Corleon), og disse ble satt i avl. Aslaug Carlsen var også sentral da Norsk Tibetansk Terrier Klubb (NTTK) ble stiftet den 1. oktober 1981. Klubben er raseansvarlig i Norge og samarbeider med Norsk Kennel Klub (NKK).
Ndifreke Udo
Ndifreke Udo (født 15. august 1998) er en nigeriansk fotballspiller som spiller for fotballklubben Abia Warriors.
ISO 8601
Historie
Det var i erkjennelsen av disse forhold at ISO 8601 ble konstruert.
Klokkeslett
I ISO 8601 er døgnet inndelt i 24 timer. Formatet er hhmmss eller med separatorer hh:mm:ss. hh er timer mellom 00 og 24, hvor 24 bare blir brukt til å markere sluttpunktet på døgnet. mm er minutter fra 00 til og med 59. ss er sekunder fra 00 til og med 59 (eller unntaksvis 60 i det tilfelle at året blir tillagt et ekstra sekund på grunn av minsket jordrotasjon – skuddsekund). Så et klokkeslett kan betegnes som 13:47:30, eller 134730.
Stanley Amuzie
Han representerte Nigeria under Sommer-OL 2016 i Rio de Janeiro, der han tok bronse i herrenes turnering.
Andøy
Andøy er en kommune i Vesterålen i Nordland fylke. Kommunen har ikke fått samisk navn, bare Andenes (Anddanjarga) og Andøya (Anddasuolu). Kommunen består av hele Andøya (490 km²) og 165,6 km² på Hinnøya.
Natur og geografi
Andøya har en åpen og værhard ytterside mot Atlanterhavet. Fuglefjellet på Bleiksøya er den eneste form for skjærgård. Andøya er det stedet hvor Egga, kanten av kontinentalsokkelen, ligger nærmest land. På grunn av de rike matforekomstene på egga kommer spermhvalen, kaskelotten, om sommeren for å ete blåkveite og blekksprut. Konsentrasjonen av spermhval er så stor at det sees hval på over 90 % av hvalsafariene ut fra Andenes.
The Whale
Det arkitekttegnede bygget er planlagt ferdigstilt i begynnelsen av 2022 og skal være et unikt hvalsenter, designet av den danske arkitekten Dorte Mandrup.
Intertotocupen i fotball for menn
49 ligaer fikk en plass hver i turneringen.
Trollmannens stav
Sammendrag
Esk lykkes ikke med å komme inn på Universitetet, men Besta Værvoks sniker henne inn bakveien som tjenestepike. Mens hun jobber der følger hun undervisningen og utviklingen til trollmannlærlingen Simon, som hun møtte tidligere på veien til Ankh-Morpork. Simon er en trollmann i stand til å skape nye trolldommer. Magien hans kommer dessverre i skade for å åpne et hull til de mørke dimensjonene.
3. serierunde i Eliteserien 2019
3. runde i Eliteserien i fotball for menn 2019 starter fredag 12. april kl. 19:00 med oppgjøret mellom og  på Marienlyst stadion i Drammen, og avsluttes søndag 14. april kl. 20:00 med oppgjøret mellom og  på Intility Arena.
Flymekaniker
Fagfelt
Flymotormekanikeren arbeider med tyngre vedlikehold av flymotorer (gassturbin og stempelmotorer). Arbeidsoppgavene vil være inspeksjon, feilsøking, reparasjon og konservering av motorer, samt montering, testkjøring og nedmontering i prøvekjøringsanlegg. Flymotormekanikeren arbeider med svært kostbare deler, og må derfor være meget ansvarsfull. Du må også være meget tålmodig og nøyaktig, da arbeidet involverer mye pirkearbeid. Arbeidet foregår hovedsakelig på motorverksteder.
Syriana
Handlingsreferat
Men Barnes blir senere sendt for å myrde prins Nasir, etter at CIA identifiserer Nasir som finansmannen bak å skaffe luftvernmissilet. Før han ble omplassert, betror Barnes seg sin venn og tidligere CIA-agent, Stan Goff. Barnes reiser deretter til Libanon, og ansetter en leiesoldat ved navn Mussawi for å hjelpe til med å kidnappe og drepe Prins Nasir. Men Mussawi har i hemmelighet blitt en iransk agent, og sørger for at Barnes blir kidnappet og bortført. Mussawi torturerer Barnes, og planlegger seg på å halshugge ham. Når CIA får vite at Mussawi planlegger å kringkaste deres intensjon om å drepe Prins Nasir, forsøker CIA å utpeke Barnes som en syndebukk. Barnes vender tilbake til Midtøsten, og henvender seg til prins Nasirs konvoi for å advare ham om attentat-planen. Men kort tid senere blir bilen til Nasir og hans familie bombet av amerikanere, noe som dreper både familien og Barnes øyeblikkelig.
Alfred Bohrmann
På den tiden var observatoriet i Heidelberg et senter for oppdagelser av asteroider. Blant andre oppdaget Max Wolf og Karl Reinmuth mange asteroider i den tiden Bohrmann var der.
Verdalsøra
Verdalsøra, også kalt Verdal, eller bare Øra, er en by i Verdal kommune i Trøndelag. Den har bystatus siden 1998, og er administrasjonssentrum i kommunen. Byen ligger ved Verdalselvas utløp i Trondheimsfjorden. Den er med sine innbyggere per 1. januar den 68. mest folkerike byen i Norge og det åttende mest folkerike tettstedet i Trøndelag.
Den eldste og største delen av tettstedet ligger på nordsiden (østsiden) av elva omkring Verdal stasjon. Her ligger sentrumsvirksomhet, kommunale kontorer og flere eldre industribedrifter, blant annet et stort meieri. Viktigste industribransje er verkstedindustri ved Kværner Verdal, næringsmiddelindustri, betongvareindustri og trevareindustri. Verdalsøra har en moderne havn som kan ta imot båter på opptil 12 000–15 000 tonn.
Aleksanteri Toivola
Aleksanteri Toivola (født 4. mars 1893 i Viborg, død 27. august 1987 i Helsingfors) var en finsk bryter som deltok i de olympiske leker 1924 i Paris.
Markku Koski
Markku Olavi Koski (født 15. oktober 1981 i Sievi, Norra Österbotten) er en finsk snøbrettkjører som deltok i de olympiske vinterlekene 2002 i Salt Lake City, 2006 i Torino og 2010 i Vancouver.
Klatring
Konkurranser
Konkurranser holdes vanligvis innendørs på spesialbygde klatrevegger. Det er to hovedkategorier. Vanligvis må klatrerne klatre ruten «på blikk». Med dette menes at de ikke får anledning til å se på at de andre deltakerne klatrer ruta, men at de får mulighet til å studere ruta visuelt fra bakkenivå et begrenset antall minutter før konkurransen starter. I motsatt fall kan de som klatrer sist tjene på å se hva de andre deltakerne gjør riktig og feil.
Jules Barthélemy-Saint-Hilaire
Jules Barthélemy-Saint-Hilaire (født 9. august 1805, død 24. november 1895) var en fransk filosof, journalist og politiker. Ifølge en bok av Marie Lowndes fra 1943 skal han ha vært Napoléon Bonapartes uekte sønn.
Salò eller Sodomas 120 dager
Saló eller Sodomas 120 dager er en italiensk dramafilm fra 1975 regissert av Pier Paolo Pasolini. Filmen er basert på Marquis de Sades bok med samme tittel. Handlingen er satt til Italia under annen verdenskrig. Filmen utspiller seg i Mussolinis "Salo-republikk" i 1944, hvor fire velstående borgere (en hertug, en biskop, en embetsmann og en direktør) har trukket seg tilbake til et slott for å leve ut fascismens siste dager i voldsomme orgier med en gruppe på 18 unge mennesker de har kidnappet. Ungdommene blir utsatt for særdeles nedrige og voldelige handlinger.
Tricastin kjernekraftverk
Tricastin kjernekraftverk er et kjernekraftverk som produserer elektrisk kraft i departementet Vaucluse i Frankrike. Det ble bygget og godkjent i perioden fra 1974 til 1980. Installert maksimal effekt er 3 820 MW, og årsproduksjonen i 2006 var på om lag 25,1 TWh elektrisk kraft. Anlegget har i alt fire trykkvannsreaktorer.
Bugey kjernekraftverk
Bugey kjernekraftverk er et kjernekraftverk som produserer elektrisk kraft i departementet Vaucluse i Frankrike. Det ble bygget og godkjent i perioden fra 1964 til 1972. Installert maksimal effekt er 3 724 MW, og årsproduksjonen i 2006 var på om lag 25,7 TWh elektrisk kraft. Anlegget har fire trykkvannsreaktorer i drift, mens én er stengt ned.
Bosnia-Hercegovina i Eurovision Song Contest
Etter starten
Bosnia-Hercegovina har aldri vunnet Eurovision Song Contest, men landets beste plassering kom i 2006, da gruppen Hari Mata Hari kom på tredjeplass med sangen «Lejla». Landets dårligste resultat kom i Oslo i 1996, da Bosnia-Hercegovina ble nummer 22 av 23.
Paul Cook
Paul Cook (født 20. juli 1956) er en engelsk trommeslager og medlem i punkgruppen Sex Pistols.
Musikkåret 1912
Fødsler
<!-- <!--
Republikanernes nominasjonsprosess til presidentvalget 2008
Wyoming (county conventions)
Wyoming ble fratatt halvparten av sine delegater, som en reaksjon på at primærvalget ble avholdt før 5. februar 2007.
New Hampshire (primærvalg)
Antall delegater: 12
Fyrskipet Finngrunden
Historie
Hun var den andre fyrskipet på Finngrunden, bygget i Gävle i Sverige i 1903 som erstattet et fra 1859. Hun var stasjonert på Finngrunden i Østersjøen 74 km nordøst for Gävle i den isfrie delen av året.
Novo Nordisk
Selskapets B-aksjer er notert på børsen i København, London Stock Exchange og selskapets ADR (American Depositary Receipts) er notert på New York Stock Exchange med tickeren NVO.
Højer kommune
Højer grenset til de tidligere kommunene Tønder på østsiden og Bredebro i nord. Kommunens vestgrense er Nordsjøen og den tyske øyen Sylt, mens dens sørgrense samtidig er Danmarks grense med Tyskland.
Kommunalreformen av 1970
Under kommunalreformen i 1970 ble de følgende sognene i Tønder, Højer og Lø herred slått sammen til Højer kommune:
Piet Meertens
Personlig
I 1940 ble Meertens pågrepet for seksuell kontakt med to unge/yngre menn, og dømt til et halvår fengselsstraff. Selv nektet han for all skyld, men anket ikke saken av redsel for å bli sendt til en av de mange tyske konsentrasjonleirene. .
Sharon Hambrook
Sharon Hambrook (født 28. mars 1963 i Calgary) er en canadisk synkronsvømmer som deltok i de olympiske leker 1984 i Los Angeles.
Tømmerfløting
Lenser
Se hovedartikel: Tømmerlenser Lenser (også ved enkelt vassdrag omtalt som tekster) er flytende stengsler som skal holde løstømmer i flytende reservoar, ofte i påvente av gunstigere vannføring for fløtinga, Attholdslenser. Eller stengsler for å samle tømmeret til sortering eller sopping (bunting), Sorteringslenser eller Hengsler.
For å holde lensene på plass benyttet man flere metoder, i noen vassdrag lensekar, dette var laftede trekister som var fylte med stein. Ved Bingen lenser i Glomma finner man eksempler på lensekar. En annen metode var å benytte pælebukk (duc d’alben) som var tre eller flere stokker slått ned i elvebunnen og som skrådde mot hverandre slik at toppendene møttes i et punkt hvor de var gjennombrutt av bolter. Mellom pælene var det strukket kjettinger, som tjente som forankringspunkt for tverrstokker som holdt ledelensa i en viss avstand. Dette var i bruk i blant annet Stjørdalsvassdraget. Men det mest vanlige var å benytte dopper (påler) som var slått ned i elve-bunden til å feste lensene i. Om vinteren måtte doppene «vekkes», det vil si å hogg vekk isen rundt doppene så ikke is og høyvann løftet dem fra bunnen. Arbeidet ble utført med issager og langskaftede økser.
Fløterne
Forskjellene mellom arbeidet med løsfløting og lensearbeidet var stort. Vanligvis var forholdene ved sorteringslensene (hengslene) så rolige at arbeiderne stort sett kunne gå tørrskodd på flåtene i elva. Men arbeidet kunne allikevel være farlig på grunn av flom, strøm og andre variable forhold. Ved disse sorteringsanleggene ble etter hvert mange av tømmerfløterne fast ansatt, i høysesongen var da ca. halvparten fast ansatt og halvparten var midlertidige leiefolk. På enkelte slike sorteringsanlegg ble også tømmeret soppet eller moset, det ville si at det ble buntet eller laget flåter. Flåtene ble seilt, varpet eller rodd videre av tømmerfløtere (elvearbeidere) i tiden før dampdrevene kjettingbåter og taubåter ble tatt i bruk. Ved Steinberg hengsle ble mosene (flåtene) rodd nedover til sagbrukene lenger ned ved elven eller helt til utskipningsstedet ved Drammen. Arbeidet var krevende på grunn av strøm og flom, for gikk flåten på en sandbanke kunne det bli et forferdelig slit å få den løs. De som førte flåtene, var «nersettere» (satte den ned elva) og båtene de brukte hadde navnet Nersetter.
Kanal, tømmerenne, hestejernbanen og kjerrat
Det har også blitt laget tømmerfløtningstunneler for å frakte tømmer fra et sted til et annet. I Glomma mellom Vestvannet og Visterflo ved Sarpsborg er en tunnel med over 3 km lengde som stod ferdig i 1888. Tømret ble samlet ved Hvidtsten Lense og mosene ble løst opp slik at stokkene enkeltvis kunne fløtes gjennom tunnelen forbi Sarpsfossen.
Brønnøy
Elver, fjell og vatn i Brønnøy
Av større vann er Eidvatnet og Engavatnet.
Tettsteder i Brønnøy kommune
Tettbyggelsen i og omkring det tidligere ladestedet Brønnøysund er definert som et tettsted av Statistisk sentralbyrå. Tettstedet har innbyggere per. Tettstedet er et av de største i Nordland fylke.
Historie
Brønnøy fikk sin nåværende størrelse i 1977, da Sømna ble skilt ut som egen kommune.
Shoko Fujimura
Sammenlagt i Verdenscupen
* Fujimura deltok på Japans andrelag i 2 delkonkurranser i lagtempokonkurransene verdenscupsesongen 2004/05. Verdenscuppoengene ble bare utdelt til nasjonenes beste lag.
Fat Tony
Anthony «Fat Tony» D'Amico er en fiktiv karakter i den animerte serien The Simpsons. Figuren får stemme av Joe Mantegna. Fat Tony er en parodi på en mafialeder. Han blir ofte sett sammen med Joey, Legs, Louie, og av og til Johnny Tightlips. Han er ettersøkt av politiet i Springfield.
Cara Black
Black har vunnet fire Grand Slam-titler i double og tre i mixed-double.
Trengereid
Industri
Der var tidligere gruvedrift i Risnes gruver, hvor det ble drevet utvinning av kalk.
Rensjösäter Jaktvilla
Oscar Dickson tilbrakte noen uker om året i sin jaktvilla for at jakte, fiske og leve et roig selskapsliv, noe som krevede et stort midlertidig ansatt personale. I 1928 ble Rensjösätern solgt til brødrene Nils og Mac Wikström. Rensjösätern, som er en minneverdig bygning, er stadig i privat eie.
Bayern
Bayern oppstod som hertugdømme i midten av det første årtusen, og på 1600-tallet ble hertugen av Bayern kurfyrste i det tysk-romerske rike. Fra 1806 til 1918 var Bayern et monarki (Kongeriket Bayern), og har siden 1918 vært en fristat, som betyr republikk. Selv om Bayern fortsatte å være et eget kongerike til 1918, inngikk landet fra 1871 som en forbundsstat i nasjonalstaten Tyskland og kongen av Bayern var en av hele fire forbundsfyrster med tittelen konge. Statsrettslig er Bayern i dag en delsuveren stat. Før 1871 var Bayern en fullt suveren stat.
Politikk
Lederen av regjeringen kalles ministerpresident.
Inntil desember 2000 var der også et senat, men etter et referendum i 1998 ble det avskaffet.
Støvler
Mens skistøvler før var det samme som beksømstøvler, er det nå utviklet nesten like mange varianter som det finnes vinteridrettsgrener.
Kenneth
Utbredelse
I USA var Kenneth et populært navn fra 1910-årene til 1980-årene.
Harald Halvorsen (politiker)
27 år gammel stilte han på en avholdsliste og ble valgt inn i herredsstyret i Aker. Senere representerte han Arbeiderpartiet. Med unntak av en periode satt han i herredsstyret fram til 1934. Etter hvert fikk han også plass i formannskapet. Han ble i ung alder medlem av skolestyret, trakk seg i 1910, men kom tilbake her i 1920.
The Man
Handling
En FBI-agent blir funnet død på gaten i Detroit. Da man skjønner at agenten etterforsket et våpen-salg verdt mange millioner dollar retter alle sin oppmerksomhet mot partneren hans, Derrick Vann (Samuel L. Jackson). Vann er kjent for sin upålitelige gatevante stil, og han blir gitt 24 timer til å finne igjen de stjålne våpnene og finne de som tok livet av FBI-agenten.
Gras Modell 1874
Innføring av repetervåpen
Gras-riflen var konstruert på basis av sin forgjenger og var et enkeltskuddsvåpen. I denne formen fikk den begrenset tjenestetid som førstelinjevåpen i Frankrike. Under beleiringen av Plevna i 1877 under den tyrkisk-russiske krigen hadde de osmanske styrkene skaffet seg Winchester 1866-rifler i tillegg til sine bakladere. Ved å fyre løs med Winchesterne når de russiske styrkene var på nært hold, klarte en liten osmansk styrke å holde et stort russisk angrep unna. Slaget ble viet mye oppmerksomhet i europeiske hærer, og startet et våpenkappløp for å skaffe seg repetervåpen. Allerede i 1878 innført den franske marinen en ombygging som gav Gras-riflen et 10-skudds rørmagasin under løpet, kalt Gras-Kropatschek Modell 1878. En annen løsning som ble brukt var et eksternt 10-skudds magasin montert på siden av lademekanismen.
Mekanisme
En pussestang lå parallelt med løpet, og tillot å koble geværene tre og tre i små geværpyramider i felt.
Brian Boru
Innen 1011 hadde alle de regionale herskerne i Irland anerkjent ham som sin overordnede, i 1012 gjorde kong Máelmorda av Leinster opprør mot Brian. Dette førte til slaget ved Clontarf i 1014 mellom Máelmorda og hans norrøn-gæliske-allierte (blant dem orknøyjarlen Sigurd) på den ene siden, og Brian og hans allierte på den andre. Brians styrker vant slaget, men Brian selv ble drept.
Konge av Leth Moga
I 996 hadde Brian endelig kontroll også over Leinster. Det kan ha vært dette som fikk Máel Sechnaill til å inngå et forlik og kompromiss med ham året etter. I 997 anerkjente Máel Sechnaill Brians autoritet over Leth Moga, den sørlige halvdelen, som inkluderte Munster og Leinster og vikingbyene i disse provinsene. Máel Sechnaill beholdt kontroll over «Leth Cuinn», den nordlige halvdelen, altså provinsene Meath, Connacht og Ulster.
Ard Rí na hÉireann
Brian brukte ikke bare militærmakt for å konsolidere sin posisjon som overkonge. Som mange andre av middelalderens herskere søkte han en allianse med kirken. I motsetning til hva som var vanlig i andre områder, var kirken i Irland ikke dominert av biskoper og erkebiskoper med bispe- og erkebispedømmer. Kirken var bygd opp rundt klostre ledet av mektige abbeder. Disse abbedene tilhørte ofte de dominerende herskerklanene i områdene hvor klostrene lå. Blant de viktigste klostrene var Armagh (Ard Macha) i Ulster, hvor den hellige Patrick ifølge tradisjonen opprettet sitt bispesete i 444. Armagh var den gang (som nå) senter for kirken i Irland. Ifølge opptegnelsene i Armaghs bok ga Brian i 1005 22 unser gull til klosteret, og erklærte at Armagh var den religiøse hovedstaden i Irland som alle andre klostre skulle sende innsamlede midler til. Slik knyttet Brian det mektige Armagh-klosteret til seg, deres status som hovedsete for det åndelige liv var bekreftet av den verdslige makten – så lenge Brian var overkonge. I hvor stor grad kirken nå støttet Brian understrekes av at han i Armaghs bok og andre steder nå omtales som Augustus eller keiser.
Siste år
Máelmorda allierte seg igjen med Sigtrygg og fant også støtte i Ulster som Brian nylig hadde lagt under seg. De angrep først i provinsen Meath, og den tidligere overkongen Máel Sechnaill søkte nå Brians hjelp. I 1013 ledet Brian en hær fra Munster og det sørlige Connact inn i Leinster. Hans sønn Murchad ledet en styrke som herjet den sørlige delen av Leinster i tre måneder. Brian og Murchads styrker ble forent utenfor Dublin 9. september, og byen ble beleiret. Brians hær slapp imidlertid opp for forsyninger, og beleiringen ble hevet ved juletider.
Máelmorda hadde sannsynligvis håpet på bred støtte fra andre regionale herskere som Brian tidligere hadde tvunget til underkastelse. Denne støtten uteble – selv om få fra Connacht og færre fra Ulster sendte soldater til støtte for Brian, var det bare en hersker i Ulster som aktivt støttet Máelmorda. Det er sannsynlig at manglende støtte i Irland fikk Máelmorda til å søke støtte utenfra. Sigtrygg reiste til Orknøyene og øya Man, ifølge Njåls saga på oppdrag av sin mor Gormflaith (i Njåls Saga Kormloð), men mer sannsynlig er det at det var Máelmorda som hadde bedt ham reise. Her får han støtte fra jarl Sigurd av Orknøyene og også en viss Brodir fra Man.
Historisk betydning
Brian har fått et historisk ettermæle som kongen som forente Irland, og som den som fikk slutt på vikingenes herjinger i landet. Slaget ved Clontarf blir ofte framstilt som et invasjonsforsøk fra skandinaviske vikinger, som blir fordrevet av en irsk hær under Brians ledelse. Virkeligheten var nok adskillig mer sammensatt, det var irer på begge sider ved Clontarf, og selv om «vikinger» fra Dublin, Man og Orknøyene kjempet mot Brian så er det svært sannsynlig at «vikinger» fra Limerick, Cork og Waterford kjempet sammen med Brian.
Dønna
Historie
Dønna kommune ble opprettet 1/1 1962, og fikk da sitt kommunevåpen som reflekterer kommunens navn, en dønning. Fram til da var besto området av to ulike kommuner: Dønnes og Nordvik. Administrasjonssenteret er Solfjellsjøen, og tettstedet Bjørn har regelmessig hurtigbåt og ferjeforbindelse til Sandnessjøen eller Søvik. Kommunen fikk i 1999 bruforbindelse til Herøy.
Giske
Tusenårssted
Giske kirke og spelplassen for Giskespelet ble opprinnelig valgt til kommunens tusenårssted. Kirken er en langkirke i marmor fra ca. 1170. Tanken var å anlegge en ny spelplass for Giskespelet bak kirken, men Riksantikvaren avviste planløsningen for dette. Pga. skrinleggingen av dette, ble det i kommunen aldri gjort noen spesiell markering av tusenårsstedet. Etter dette anses Giske kyrkje og området rundt som kommunens offisielle tusenårssted.
Kjaglidalen
Navnet kommer av kjag som betyr kratt, bregner, urteskog.
Forsand kirke
Historie
Ved kongelig resolusjon av 5. november 1852 ble det gitt tillatelse til å bygge kirken. Det var også ved byggingen av kirken at Forsand sokn ble skilt ut fra Høle sokn.
Forseil
Genoa er et stort forseil som har vært kjent fra det første gang var i bruk under en regatta i Genova i 1927. I motsetning til en vanlig stagfokk som ikke går lenger akterover enn til masten, overlapper en genoa storseilet og er i utstrakt bruk på dagens Bermudariggede seilbåter.
USK
USK kan vise til:
Sko
Skotyper
Sko finnes i et uttall utforminger avhengig av blant annet bruk, materialtilgang og klesmote. Det skilles også mellom herre- og damesko, barne- og voksensko. Lista inneholder noen skotyper:
Intex Resources
Intex Resources fokuserer hovedsakelig på utvinning av uedle metaller, og da særlig nikkel. Selskapet har også prosjekter knyttet til molybdenum og peridot. Prosjektene er lokalisert i Norge, Filippinene og Grønland.
Roar Kjærnstad
Roar Kjærnstad (født 24. april 1975 i Stange) er en norsk billedkunstner bosatt i Stange, med atelier i Oslo tilknyttet Senter for Frie Kunster. Han arbeider med oljemaleri, tegning, grafikk og trykk, i en klassisk figurativ tradisjon med vekt på håndverket.
João Cancelo
Landslaget
Han ble tatt ut i s tropp til VM i fotball 2022 i Qatar.
Bessie Smith
Faren, William Smith, var prest ved den lokale kirken, men døde mens Smith fortsatt var så ung at hun knapt husket ham. Da Smith var ni år, døde hennes mor også. I forsøk på å tjene litt penger begynte hun og broren hennes å opptre med bluessang- og musikk.
Byrkjelo kraftverk
Kraftverket ble bygget i 2007. Det eies av Byrkjelo Kraft AS, bestående av 25 grunneiere og fallrettseiere tilknyttet elva.
Evenes
Geografi
Harstad/Narvik lufthavn ligger i kommunen, med flere daglige avganger til Oslo, Trondheim, Bodø og Tromsø. Flyplassen gir også arbeid til mange av innbyggerne og er den største enkeltarbeidsgiveren i kommunen.
Havildar
Havildar eller havaldar (हविलदार, حوِلدار) var tittel for en kommandant på en borg under Marathariket. I det ostindiske kompanis armé i India var det en militær grad tilsvarende sersjant i den britiske hær. Graden benyttes i dag i både Indias og Pakistans arméer.
Tom Ottar Andreassen
Musikalsk virke
Foruten å være solofløytist i Oslo Filharmoniske Orkester og i Det norske kammerorkester, er han en hyppig gjest som solofløytist i Den norske Opera i Oslo og i Oslo Sinfonietta samt nordiske symfoniorkestre.
Wright Flyer
Flyet ble likevel satt i stand i New York og på Massachusetts Institute of Technology for deretter å bli lagret. I 1928 ble flyet sendt til Science Museum i London da Smithsonian Institution flere ganger nektet å betrakte det som det første flyet i verden. Da Smithsonian Institution fikk ny ledelse i 1932 ble innstillingen endret og da Orville Wright ønsket at flyet skulle stilles ut ved institusjonen ble det besluttet at flyet skulle flyttes. Flyet ble sendt tilbake til USA efter andre verdenskrig. Det ble plassert i institusjonen 17. desember 1948.
Ingeborg av Danmark (fransk dronning)
Ingeborg av Danmark, (også Ingeborg Valdemarsdatter, Ingelburge, Ingelborg, Isemburge) (født 1175 el. 1176, død 1236 el. 1237) var dronning av Frankrike 1193–1196 og 1213–1236/1237 gjennom sitt ekteskap med Filip II August av Frankrike. Hun var datter av Valdemar I av Danmark og hans dronning Sofia av Minsk.
Biografi
Den nye pave Innocens III erklærte Filips ekteskap med Agnes for ugyldig og annullert ettersom han fortsatt var ektet til Ingeborg. Han beordret kongen å skille seg fra Agnes og da han ikke gjorde det, bevirket paven at Frankrike i 1199 ble lagt under interdikt. Dette fortsatte frem til 7. september 1200. Etter press fra paven og fra Ingeborgs bror, kong Valdemar II av Danmark, tok kong Filip til slutt Ingeborg tilbake som sin dronning, men først i 1213. Etter dette bodde hun i flere franske byer som Pontoise, Saint-Germain-en-Laye og hadde sitt enkesete i Corbeil i nærheten av Orléans, hvor hun også døde og ligger begravet. Etter Filips død i 1223 oppholdt Ingeborg seg stort sett i kloster.
Samuel Edney
Samuel Edney (født 29. juni 1984 i Calgary) er en kanadisk aker som har konkurrert siden 2000. Hans beste resultat i en større konkurranse var tidligere en 19.-plass i singelkonkurransen i Vinter-OL 2006 i Torino, Italia. Han representerte også Canada i Vinter-OL i 2010 og i 2014.
A-VM i ishockey for menn 2000
Turneringsformat
I mellomrunden møttes de to beste lagene fra gruppe A og D i gruppe E, mens gruppe B og C møttes i gruppe F. De fire beste lagene i hver gruppe avanserte til kvartfinalene mens de to lavest rangerte lagene var slått ut av turneringen.
Spilleforlengelse og straffeslagskonkurranse i sluttspillskamper
Hvis en kvartfinalekamp, semifinalekamp eller bronsekamp ikke var avgjort etter ordinær spilletid skulle kampen avgjøres med spilleforlengelse på 10 minutter som ble avgjort når et av lagene scoret («sudden death»). Overtidsperioden ble spilt med fire mann på hvert lag (målvakt, to backer og to løpere). Hvis finaleikke var avgjort etter ordinær spilletid skulle kampen avgjøres med spilleforlengelse av 20 minutters varighet med «sudden death».
Lillestrøm (by)
Geografi
Byen ligger 13 km øst for Oslos grense og ca. 18 km fra Oslo sentrum. Som poststed grenser Lillestrøm mot Leirsund, Strømmen, Fjerdingby, Skjetten, Rælingen, Skedsmokorset, Fetsund og Kjeller. Lillestrøm by er en del av tettstedet Oslo, som igjen er en del av Oslo-regionen. Grunnkretsene som utgjør Lillestrøm har 14,000 innbyggere, og 24,000 om man inkluderer grunnkretsen Kjeller.
Historie
Jernbanen har helt fra starten vært svært viktig for Lillestrøm. Fortsatt er stedet et trafikknutepunkt og stedet der Kongsvingerbanen (mot Stockholm) og hovedbanen skiller lag.
Utdanning
Handelshøyskolen BI hadde en avdeling i Lillestrøm, men den ble lagt ned 1. august 2007.
Supermarine S.6
''Denne artikkel handler om britisk deltakelse i 1929. For 1931-løpet, se Supermarine S. 6B''
Gro Nylander
Gro Nylander (født 6. februar 1943 i Skien ) er en norsk lege, dr.med. og spesialist i fødselshjelp, kvinnesykdommer og medisinsk genetikk. Hun var den første lederen for Nasjonal kompetansetjeneste for amming ved Rikshospitalet fra 1999, og har skrevet flere bøker, bl.a. om svangerskap, fødsel, amming og omsorg for spedbarn. Nylander har vært en aktiv feminist siden 1970-tallet. Hun ble i 2016 utnevnt til kommandør av St. Olavs Orden «for sin fremragende innsats for folkehelsen».
Ole Evinrude
Ole bygget som 15-åring en attenfots stor seilbåt. Denne brukte han til å tilby folk søndagsturer på Lake Ripley. På en bra dag kunne han innkassere inntil fem dollar. I sekstenårsalderen flyttet Ole hjemmefra. Han fikk praktisk utdannelse ved forskjellige mekaniske verksteder og fabrikker. Som 23-åring var Ole ansatt som daglig leder ved et metallstøperi.
Sæbø (andre betydninger)
Sæbø kan vise til
Ole Evinrude
Utenbordsmotor
I 1920, etter at Bess hadde gjenvunnet sin helse, dannet de to sammen ELTO Company (Evinrude Light Twin Outboard). Året etter lanserte de en revolusjonerende type påhengsmotorer av aluminium med eksosutslipp under vann. Dette ble en umiddelbar suksess og ELTO ble dominerende på markedet.